รายงานการดำเนินงานของคณะกรรมการตรวจสอบ ประจำปี 2549

คณะกรรมการตรวจสอบซึ่งได้รับการแต่งตั้งจากที่ประชุมคณะกรรมการบริษัทฯ อันประกอบด้วย
นายอังคณี วรทรัพย์ เป็นประธานกรรมการตรวจสอบ พลอากาศเอก ณพฤษภ์ มัณฑะจิตรและ
ดร.สมาน ตั้งทองทวี เป็นกรรมการตรวจสอบ

คณะกรรมการตรวจสอบมีหน้าที่และความรับผิดชอบที่สำคัญ คือ สอบทานให้บริษัทฯ มี
รายงานทางการเงินอย่างถูกต้องเพียงพอ สอบทานให้บริษัทฯ มีระบบการควบคุมภายใน
(Internal control) และการตรวจสอบภายใน (Internal audit)
ที่เหมาะสมและมีประสิทธิผล สอบทานให้บริษัทฯ
ปฏิบัติตามกฎหมายว่าด้วยหลักทรัพย์และตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ
พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ
พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน รวมทั้งปฏิบัติการอื่นใดตามที่คณะกรรมการของบริษัทฯ มอบหมาย

ในรอบปี 2549 คณะกรรมการตรวจสอบได้จัดให้มีการประชุมเพื่อพิจารณาสอบทานเรื่องต่างๆ
เพื่อให้บริษัทฯ มีระบบการกำกับดูแลที่ดี จำนวน 6 ครั้งได้แก่

การประชุมครั้งที่ 1/2549 เมื่อวันที่ 21 กุมภาพันธ์ 2549

การประชุมครั้งที่ 2/2549 เมื่อวันที่ 20 มีนาคม 2549

การประชุมครั้งที่ 3/2549 เมื่อวันที่ 5 เมษายน 2549

การประชุมครั้งที่ 4/2549 เมื่อวันที่ 10 พฤษภาคม 2549

การประชุมครั้งที่ 5/2549 เมื่อวันที่ 10 สิงหาคม 2549

การประชุมครั้งที่ 6/2549 เมื่อวันที่ 9 พฤศจิกายน 2549

การประชุมคณะกรรมการตรวจสอบได้พิจารณาสอบทานเรื่องสำคัญๆ ดังสรุปได้ดังนี้

1) พิจารณาสอบทานงบการเงินระหว่างกาลและงบการเงินประจำปี ของบริษัทฯ
ซึ่งได้รับการตรวจสอบจาก สำนักงาน เอ. เอ็ม. ที. แอสโซซิเอท เป็นที่เรียบร้อยแล้ว
ก่อนนำเสนอแก่คณะกรรมการบริษัทฯ ปรากฏผลว่างบการเงินของบริษัทฯ
ไม่มีประเด็นสำคัญที่ขัดต่อข้อเท็จจริงและระเบียบทางบัญชีตลอดจนข้อกำหนดของทางราชการ

2) สอบทานให้บริษัทฯ มีระบบการควบคุมภายในและการตรวจสอบภายในที่มีความเหมาะสม
มิให้เกิดความขัดแย้งหรือละเมิดต่อระเบียบกฎหมายและข้อกำหนดต่างๆ ของทางราชการ
พร้อมกับให้ข้อเสนอแนะต่อฝ่ายบริหารเพื่อให้การปฏิบัติงานมีความรัดกุมรอบคอบ
เพิ่มพูนประสิทธิภาพการดำเนินงานของบริษัทฯ ให้ดียิ่งขึ้นกว่าที่ปฏิบัติในปีที่ผ่านมา

นอกจากนี้ยังได้มอบหมายให้บริษัทผู้ตรวจสอบภายใน บริษัท อาร์พีเจเอ็ม โค้ชชิ้ง จำกัด
ได้ติดตามปรับปรุงและให้ข้อแนะนำต่อบริษัทฯ
เพื่อดำเนินกิจการให้เป็นไปด้วยความโปร่งใสสอดคล้องกับหลักการกำกับดูแลกิจการที่ดี

3) พิจารณาคัดเลือกและเสนอแต่งตั้งผู้ตรวจสอบบัญชีของบริษัทฯ โดยในปี 2549
ได้คัดเลือกให้สำนักงาน เอ. เอ็ม. ที. แอสโซซิเอท ดำเนินการตรวจสอบบัญชีบริษัทฯ
รวมถึงพิจารณาเสนอค่าตอบแทนของผู้สอบบัญชีดังกล่าว

4) ส่งเสริมให้ความสำคัญในการบริหารงานตามหลักการของการกำกับดูแลกิจการที่ดี
เพื่อสร้างความเชื่อมั่นแก่ผู้ถือหุ้น ผู้ลงทุน และผู้เกี่ยวข้องทุกฝ่าย

5) พิจารณารายงานต่างๆ ที่ต้องเปิดเผยในรายงานประจำปี และแบบแสดงรายการข้อมูล

ประจำปี (แบบ 56-1) ในส่วนที่เกี่ยวเนื่องกับหน้าที่และความรับผิดชอบของคณะกรรมการตรวจสอบ
ซึ่งได้แก่ การเปิดเผยข้อมูลรายการระหว่างกัน รายงานความเห็นต่อระบบการควบคุมภายใน
และรายงานความรับผิดชอบของคณะกรรมการบริษัทฯ ต่อรายงานทางการเงิน
และรายงานคณะกรรมการตรวจสอบสำหรับรอบปี 2549 เสนอต่อที่ประชุมผู้ถือหุ้น

คณะกรรมการตรวจสอบขอยืนยันเจตนารมณ์ในความมุ่งมั่นที่จะดำเนินการให้บริษัทฯ
ดำเนินงานอย่างโปร่งใส มีประสิทธิภาพสอดคล้องกับหลักการกำกับดูแลกิจการที่ดี
และเป็นไปตามกฎหมายว่าด้วยหลักทรัพย์และตลาดหลักทรัพย์
หรือกฎหมายที่เกี่ยวข้องกับธุรกิจของบริษัทฯ สืบต่อไป

ในนามคณะกรรมการตรวจสอบ

(นายอังคณี วรทรัพย์)

ประธานกรรมการตรวจสอบ